Diari Oficial de la Generalitat Valenciana


Sumari del DOGV 7114, del 19-09-2013 (2013/9021)

RESOLUCIÓ de 10 de setembre de 2013, del conseller de Presidència i Agricultura, Pesca, Alimentació i Aigua, per la qual s'autoritza l'augment del grau alcohòlic volumètric natural durant la campanya vitivinícola 2013-2014.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7114

Data del DOGV
:   19-09-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/9021


Data del document
:   10-09-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * empresa privada

RESOLUCIÓ de 10 de setembre de 2013, del conseller de Presidència i Agricultura, Pesca, Alimentació i Aigua, per la qual s'autoritza l'augment del grau alcohòlic volumètric natural durant la campanya vitivinícola 2013-2014. [2013/9021]  
El Reglament (CE) número 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (reglament únic per a les OCM), de conformitat amb el que disposa el Reglament (CE) número 491/2009, del Consell, de 25 de maig de 2009, de modificació d'este, en el seu annex XV bis, apartat A, punt 1, establix que «quan les condicions climàtiques ho requerisquen en algunes de les zones vitícoles comunitàries a què es referix l'apèndix de l'annex XI ter, els estats membres podran autoritzar l'augment del grau alcohòlic volumètric natural del raïm fresc, del most de raïm, del most de raïm parcialment fermentat, del vi nou en procés de fermentació i del vi obtingut a partir de varietats de raïm de vinificació que siguen classificables tal com disposa l'article 120 bis, apartat 2».  
  
Conforme a l'annex XI ter esmentat, la Comunitat Valenciana es troba dins de la zona vitícola C III b.  
Per un altre costat, cal tindre en compte el que disposa el Reglament (CE) número 606/2009, de la Comissió, de 10 de juliol de 2009, que fixa determinades disposicions d'aplicació del Reglament (CE) número 479/2008, del Consell, quant a les categories de productes vitícoles, les pràctiques enològiques i les restriccions aplicables.  
La Llei 24/2003, de 10 de juliol, de la Vinya i del Vi, establix en l'article 10.2 que són les comunitats autònomes les competents per a autoritzar esta pràctica.  
La Llei 2/2005, de 27 de maig, de la Generalitat, d'Ordenació del Sector Vitivinícola a la Comunitat Valenciana, en l'article 26.3 autoritza l'augment de la graduació alcohòlica en les condicions que siguen expressament permeses per la conselleria competent en matèria d'agricultura.  
En la present campanya, a la Comunitat Valenciana, les condicions climàtiques adverses, amb baixes temperatures primaverals, així com una alta pluviometria en les últimes fases, han dificultat el desenrotllament vegetatiu normal de les plantacions de vinya, i s'ha arribat a dates tradicionals de verema sense que s'hagen aconseguit els valors mitjans de grau Baumé que haurien de presentar els mostos, la qual cosa compromet negativament la qualitat dels vins obtinguts.  
D'altra banda, els consells reguladors de la Comunitat Valenciana i una part important del sector han sol·licitat a la Conselleria de Presidència i Agricultura, Pesca, Alimentació i Aigua l'autorització per a augmentar el grau alcohòlic volumètric natural.  
Vistos els informes tècnics corresponents, consultat el sector i d'acord amb les competències que m'han sigut atribuïdes, resolc:  
  
Primer  
Autoritzar a la Comunitat Valenciana l'augment del grau alcohòlic volumètric natural durant la campanya vitivinícola 2013-2014.  
  
Segon  
L'augment de grau alcohòlic únicament podrà realitzar-se en el most apte per a obtindre vi, vi base DOP Cava, vi amb indicació d'any i/o varietat de raïm de vinificació, sense denominació d'origen protegida ni indicació geogràfica protegida, vi amb denominació d'origen protegida i vi amb indicació geogràfica protegida, per mitjà de l'addició a este de most de raïm concentrat o most de raïm concentrat rectificat.  
  
  
Tercer  
L'augment de grau alcohòlic serà com a màxim d'1,5 % vol. i el volum inicial de most no podrà augmentar més del 6,5 %.  
  
  
Quart  
El procés no suposarà elevar el grau alcohòlic total dels mostos tractats per damunt de 13,5 % vol., o en els vins acollits a una denominació d'origen o indicació geogràfica protegida, els valors màxims autoritzats en els seus plecs de condicions.  
  
Quint  
Els cellers interessats en la realització d'esta pràctica hauran de notificar-ho a la Direcció General d'Empreses Agroalimentàries i Pesca, d'acord amb el model que figura en la present resolució, i serà este el departament encarregat de garantir el compliment de la normativa vigent tant comunitària com estatal i autonòmica, així com els requisits i les condicions tècniques de la pràctica autoritzada per mitjà de la present resolució.   
  
Sext  
Els cellers hauran d'anotar la pràctica d'augment de grau en el llibre registre de pràctiques enològiques, en el qual s'indicaran els litres de most fresc com a producte de partida i el volum de most concentrat o most concentrat rectificat afegit, amb indicació del grau alcohòlic potencial inicial i resultant després de la realització de la pràctica, així com el volum final de most resultant.  
  
Sèptim  
D'acord amb l'article 12, apartat 3, del Reglament (CE) número 606/2009, de la Comissió, de 10 de juliol de 2009, s'autoritza l'enviament d'una única notificació vàlida per a la campanya 2013-2014, i caldrà anotar totes les operacions d'augment de grau alcohòlic en els registres de celler corresponents.  
  
Octau  
Contra esta resolució, que esgota la via administrativa, es pot interposar potestativament recurs de reposició davant del conseller de Presidència i Agricultura, Pesca, Alimentació i Aigua en el termini d'un mes comptat des de l'endemà de la seua publicació, o impugnar-se directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de l'endemà de la seua notificació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 10 de setembre de 2013.- El conseller: José Císcar Bolufer.